Za pjesmu benda "Gazde", vidite članak Ljubav i grijeh (Gazde).

***Pecados ajenos*** je američka telenovela produkcijske kuće Telemundo, snimana tokom 2007. i 2008. godine. U Srbiji se 2008. emitovala na Foks Televiziji pod naslovom ***Ljubav i greh***.

Sinopsis
--------

*Ljubav i greh* je priča o novoj ljubavi koja će nastati iz dva uništena braka.

S jedne strane, Natalija želi da izađe iz braka punog zloupotrebe i maltretiranja. Njen muž je alkoholičar, koji ju je oženio iz čistog interesa i drži je zarobljenom u vezi koja joj ne odgovara. Njena svekrva kroz svaku priliku je se želi otarasiti, i uz pomoć Ines, Natalijine najbolje prijateljice, sastavlja plan kojim kojim će svoju snaju pretvoriti u begunca od pravde.

S druge strane, Adrijan živi u braku bez ljubavi. Iako se oženio iz ljubavi, bolesna ljubomora njegove žene ga je zarobila u zagušen brak.

Kada se sretnu po prvi put, Natalija i Adrijan će otkriti da su srodne duše i otpočeće vezu kroz koju će se morati suprostaviti mnogim teretima koji ih sprečavaju pri postizanju života punog zadovoljstva i ljubavi.

Profili likova
--------------

**Natalija (Lorena Rohas)** – prelepa, inteligentna, osećajna žena koja je život posvetila deci Gloriji i Luisu. Kao mlada verovala je da je Rohelio, njen muž, jedina prava ljubav, ali posle mnogo godina provedenih u lošem, nesrećnom braku punom poniženja, shvata da je u njemu tražila samo sliku svog oca. Kada upozna Adrijana spoznaće šta je prava ljubav i odlučiće da otvori vrata sreći. Cena prave ljubavi za nju će biti previsoka.

**Adrijan (Maurisio Islas)** – Adrijan je privlačan, veseo, iskren i uljudan. Njegov dobar izgled pomoći će mu u menadžerskoj karijeri, ali će biti i glavni razlog za patološku ljubomoru supruge Elene, koja će pretvoriti njihov brak u noćnu moru. Ipak, Adrijan je odan muž, dobar i požrtvovan otac deci Denis i Alfredu, zabrinut što deca stalno prisustvuju njihovim svađama. Zaljubiće se u Nataliju i zajedno će proći kroz još jednu tešku fazu života..

**Rohelio (Ariel Lopez Padilja)** – zgodan, ali beskarakteran muškarac. Direktor je u novinskoj kući koju drži njegova proračunata i manipulativna majka Agata. Svestan da je marioneta u rukama majke, i da ne uspeva da se izvuče iz njenih kandži odaje se piću i postaje nasilan. Kada Natalija ode, još jednom će dozvoliti majci da umeša prste prepuštajući joj decu.

**Elena (Sonja Smit)** – atraktivna inteligentna Elena je u suštini nesigurna i beskrajno ljubomorna žena, nesposobna da kontroliše svoje impulse, zbog čega će Adrijanu brak postati zatvor. Svojim izlivima besa pokrenutim ljubomorom, uspeva sve da ubedi da je luda, a zapravo samo želi da privuče pažnju. Iako voli svoju decu, nije mnogo zainteresovana za njih, jer je njena pažnja isključivo usmerena na Adrijana. Elena neće moći da prihvati da se Adrijan zaljubio u Nataliju i učiniće sve da joj zagorča život.

Uloge
-----

| Glumac: | Uloga: |
| --- | --- |
| Lorena Rohas | Natalija Ruiz |
| Maurisio Islas | Adrijan Tores |
| Katerine Sijačoke | Ines Valjeho |
| Sonja Smit | Elena Sandoval |
| Arijel Lopez Padilja | Rohelio Mersenario |
| Sebastijan Ligarde | Manuel |
| Lupita Ferer | Agata Mersenario |
| Danijel Lugo | Marselo Mersenario |
| Marica Rodrigez | Karen Valeho |
| Hektor Soberon | Gari Mendoza |
| Alisija Plaza | Monika Rohas |
| Karlos Umberto Kamačo | Saul Farera |
| Čela Arijas | Rakel Sandoval |
| Raul Izakire | Eduardo Larios |
| Evelin Santos | Gasparina Godoj |
| Mildred Kuiroz | Laura Agilar |
| Roberto Uikočea | Anselmo Agilar |
| Altair Harabo | Melisa Agilar |
| Hana Zea | Rosi Sandoval |
| Andres Garsija Junior | Havier Alfaro |
| Arijana Kolčerati | Čabela |
| Majte Vilan | Marisela Brakamontes |
| Adela Romero | Melinda |
| Nuri Flores | Lolita |
| Raul Duran | Benito Aleho Gamboa Moktesuma |
| Marijana Tores | Denis Tores |
| Sofija Stamatijades | Glorija Mersenario |
| Đankarlos Kanela | Alfredo Tores |
| Alonso Espeleta | Luis Mersenario |
| Pablo Portiljo | Hektor Asekas |
| Roberto Plantijer | Čarli Valjeho |
| Eduardo Kuervo | Rikardo Larios |
| Hulio Okampo | Ramon |
| Žovana del Portiljo | Danijela |
| Tali Duklo | Elsa Aftaro |
| Himena Duke | Marija Agilar |

Eksterni linkovi
----------------

* Telemundo International *Pecados Ajenos* page (engleski, traži Flash)
* Pilot trailer Arhivirano 2007-08-13 na Wayback Machine-u (španski sa engleskim titlovima)
* Telemundo teaser ad (španski)
* Telenovela World Arhivirano 2010-08-28 na Wayback Machine-u (bilingual)
* *Pecados ajenos* na sajtu IMDb